CELEX: 32021D0596
Language: sk
Date: 2021-04-08 00:00:00
Title: Vykonávacie rozhodnutie Komisie (EÚ) 2021/596 z 8. apríla 2021, ktorým sa mení príloha II k rozhodnutiu 2003/467/ES, pokiaľ ide o status Chorvátska ako štátu úradne bez výskytu brucelózy v prípade stád hovädzieho dobytka [oznámené pod číslom C(2021) 2260] (Text s významom pre EHP)

14.4.2021   
               
               
                  SK
               
               
                  Úradný vestník Európskej únie
               
               
                  L 128/1
               
            
         VYKONÁVACIE ROZHODNUTIE KOMISIE (EÚ) 2021/596
         z 8. apríla 2021,
         ktorým sa mení príloha II k rozhodnutiu 2003/467/ES, pokiaľ ide o status Chorvátska ako štátu úradne bez výskytu brucelózy v prípade stád hovädzieho dobytka
         
            
               [oznámené pod číslom C(2021) 2260]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na bod 7 oddielu II jej prílohy A,
         keďže:
         
                     (1)
                  
                  
                     Smernica 64/432/EHS sa uplatňuje na obchod s hovädzím dobytkom v rámci Únie. Stanovujú sa v nej podmienky, za ktorých členský štát alebo jeho regióny môžu byť úradne uznané za štát alebo región bez výskytu brucelózy, pokiaľ ide o stáda hovädzieho dobytka.
                  
               
                     (2)
                  
                  
                     V článku 2 ods. 1 rozhodnutia Komisie 2003/467/ES (2) sa stanovuje, že členské štáty uvedené v kapitole 1 prílohy II sú vyhlásené za regióny úradne bez výskytu brucelózy, pokiaľ ide o stáda hovädzieho dobytka.
                  
               
                     (3)
                  
                  
                     Chorvátsko predložilo Komisii dokumentáciu, ktorou sa preukazuje, že celé územie tohto členského štátu spĺňa podmienky stanovené v smernici 64/432/EHS na to, aby mohlo byť úradne uznané za územie bez výskytu brucelózy, pokiaľ ide o stáda hovädzieho dobytka.
                  
               
                     (4)
                  
                  
                     Po vyhodnotení tejto podpornej dokumentácie by Chorvátsko malo byť úradne uznané za územie bez výskytu brucelózy, pokiaľ ide o stáda hovädzieho dobytka, a malo by byť náležite uvedené v kapitole 1 prílohy II k rozhodnutiu 2003/467/ES.
                  
               
                     (5)
                  
                  
                     Príloha II k rozhodnutiu 2003/467/ES by sa preto mala zodpovedajúcim spôsobom zmeniť.
                  
               
                     (6)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Príloha II k rozhodnutiu 2003/467/ES sa mení v súlade s prílohou k tomuto rozhodnutiu.
         
         
            Článok 2
            Toto rozhodnutie je určené členským štátom.
         
         
            V Bruseli 8. apríla 2021
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. ES 121, 29.7.1964, s. 1977/64.
         
            (2)  Rozhodnutie Komisie 2003/467/ES z 23. júna 2003 ustanovujúce úradný status stád hovädzieho dobytka bez výskytu tuberkulózy, brucelózy a enzootickej bovinnej leukózy v niektorých členských štátoch a regiónoch členských štátov (Ú. v. EÚ L 156, 25.6.2003, s. 74).
      
      
         
            PRÍLOHA
            V kapitole 1 prílohy II k rozhodnutiu 2003/467/ES sa za položku týkajúcu sa Francúzska vkladá táto položka týkajúca sa Chorvátska:
            
               
                           „HR
                        
                        
                           Chorvátsko“